# Gwendolyn Brooks

### Izvor: Wikipedija

Gwendolyn Brooks (Topeka, 1917.- Chicago, 2000.), američka pjesnikinja i esejistica

Gwendolyn Brooks provela je veći dio života u Chicagu, gdje je diplomirala književnost te radila kao sveučilišna profesorica.

Prvu zbirku Ulica u Bronzevilleu objavila je 1945. godine; u njoj najavljuje svoju životno književno zanimanje – rasni angažman bez militantnih usklika tipičnih za mlade; ona pjeva o američkim crncima u potrazi za srećom i ljudskim dostojanstvom navodeći svoje sunarodnjake da razviju vlastiti osjećaj identiteta, kulture, vrijednosti i društveni senzibilitet u smislu osjećaja pripadnosti suvremenoj američkoj civilizaciji. Brooksova piše i o ženama usmjerujući, kasnije, svoje pjesništvo feminističkom pokretu crnkinja. Prema njenim shvaćanjima žene se razlikuju od muškaraca prema onomu što osjećaju i misle te prema načinu na koji promatraju svijet. Osim ženskoga senzibiliteta njeno je djelo važno kao govor demokratske autorice i borbene aktivistice u traženju ljudskih prava za sve ljude. Godine 1950. godine postala je prva crnkinja koja je dobila Pulitzerovu nagradu.

Umrla je u Chicagu 2000. godine.

Dobavljeno iz "http://hr.wikipedia.org../../../g/w/e/Gwendolyn_Brooks_5589.html"

Kategorija: Američki književnici

##### Views

- Članak
- Razgovor
- Trenutna inačica

##### Traži